JMART ยืนหนึ่งค้าปลีก “เทคโนโลยี” จัดแคมเปญใหญ่ “JFIN SPECIAL DEAL”
“เจมาร์ท” เปิดตัว “Jaybird NFT Collection 2022” จำนวน 7,777 ชิ้น ผ่านแคมเปญ JFIN SPECIAL DEAL ภายใต้คอนเซ็ปต์ “Enjoy MetaWorld” บุกตลาดสินทรัพย์ดิจิทัล
“เจมาร์ท” เปิดตัว “Jaybird NFT Collection 2022” จำนวน 7,777 ชิ้น ผ่านแคมเปญ JFIN SPECIAL DEAL ภายใต้คอนเซ็ปต์ “Enjoy MetaWorld” บุกตลาดสินทรัพย์ดิจิทัล
3 พ.ค. 2565

บริษัท เจมาร์ท โมบาย จำกัด หรือ Jaymart Mobile ประกาศความก้าวหน้าทางเทคโนโลยีเพื่อตอบสนองผู้บริโภคในยุคดิจิทัล และพร้อมเข้าสู่ NFT สินทรัพย์แห่งอนาคต ประกาศเปิดตัวแคมเปญ “Jaybird NFT Collection 2022” ของพรีเมี่ยมอินเทรนด์ล้ำยุคที่ไม่ซ้ำใครจำนวน 7,777 ชิ้น ภายใต้คอนเซ็ปต์  “Enjoy MetaWorld” ซึ่งใน Jaybird NFT Collection 2022 จะแบ่งออกเป็น 4 ประเภท คือ 1) ชุด Special Rare จำนวน 7 ชิ้น , 2) ชุด Super Rare จำนวน 20 ชิ้น , 3) ชุด Rare จำนวน 500 ชิ้น , 4) ชุด Common จำนวน 7,250 ชิ้น โดยเปิดให้ลูกค้าสามารถครอบครองเป็นเจ้าของได้ง่าย ตามกิจกรรม Jaybird NFT ที่กำหนดตลอดปี 2565 พร้อมติดตามสิทธิประโยชน์สุดพิเศษจากการเป็นเจ้าของคอลเลคชั่นนี้
โดยนับเป็นการเปิดตัว Jaybird NFT Collection 2022 บริษัทฯ ได้จัดแคมเปญแรก JFIN SPECIAL DEAL โดยนำโทเคนดิจิทัล JFIN แลกสุดคุ้ม iPhone13 แจกฟรี JayBird NFT Collection 2022 (ชุด Rare) จำกัดเพียง 50 ท่านเท่านั้น (เฉพาะลูกค้าเปิดเบอร์ใหม่กับ AIS) ในวันที่ 29 เมษายน 2565 ที่ผ่านมา เพียงวันเดียวเท่านั้น ที่ร้าน Jaymart สยามสแควร์ ซอย 2 ได้รับการตอบรับอย่างคึกคัก สำหรับรายละเอียดเกี่ยวกับ Jaybird NFT Collection 2022 คลิก https://instore.jaymartstore.com/JayBird-NFT-Collection
สำหรับการเปิดตัว Jaybird NFT Collection 2022 ในครั้งนี้ นับเป็นการต้อนรับลูกค้าเจมาร์ทเข้าสู่โลก NFT และสัมผัสสินทรัพย์ดิจิทัลแห่งอนาคตอย่างเต็มรูปแบบ ตอกย้ำ Jaymart Mobile ยืนหนึ่งผู้นำร้านค้าปลีกสินค้าเทคโนโลยีของประเทศไทยที่มีความพร้อม และต่อยอดแคมเปญด้านการตลาดสุดล้ำ